Myrskylän kunnanvaltuusto

Myrskylän kunnanvaltuusto () on Myrskylän kunnan ylintä päätösvaltaa käyttävä elin. Kunnanvaltuustossa on 15 valtuutettua.
Myrskylän kunnanvaltuusto valitsee Myrskylän kunnanhallituksen. Sen esittelijä on kunnanjohtaja. Lisäksi toimintojen mukaan hallinto muodostuu osastoista, joita ovat yleishallinto-osasto, sivistysosasto ja tekninen osasto. Myrskylän kunnanvaltuuston lautakuntia ovat valtuuston vaalilautakunta, tarkastuslautakunta, keskusvaalilautakunta ja kasvatuslautakunta. Lisäksi ovat suomenkielinen ja ruotsinkielinen koulutusjaosto, kirjasto- ja vapaa-ajanlautakunta, tekninen lautakunta, johon liittyy yksityistiejaosto.
Valtuustoryhmät.
Kaudella 2025–2029 valtuuston poliittinen jakauma koostuu viiden puolueen valtuustoryhmistä. Keskustalla on viisi valtuutettua, kokoomuksella viisi, RKP:llä kaksi, SDP:llä kaksi ja vihreillä yksi. Kunnanvaltuuston puheenjohtajana toimii Jussi Salminen.
Kunnallisjärjestöt.
Valtuustossa edustettuina olevien puolueiden kunnallisjärjestöjä ovat Myrskylän Kokoomus, Myrskylän Keskusta, Myrskylän työväenyhdistys (SDP) ja Myrskylän Ruotsalainen kansanpuolue. Myrskylän Vihreät on asettanut Vihreä liittoon kuulumattomia ehdokkaita eri kuntavaaleissa.
Kunnanhallituksen uudelleen nimittäminen 1997.
Myrskylän kunnanvaltuusto on yhden kerran, 1997, vapauttanut kunnanhallituksen tehtävistään. Asia liittyi Myrskylän kunnanvaltuuston päätökseen lunastaa myynnissä ollut entinen tie- ja vesirakennushallituksen varikon kiinteistö, minkä Myrskylän kunnanhallitus jätti lunastamatta kunnallisella etu-osto-oikeudella. Uusi kunnanhallitus koostui suureksi osaksi samoista henkilöistä kuin edellinenkin.
Valtuustokaudet.
Valtuuston kokoonpano 2025–2029.
Kuntavaaleissa 2025 valittiin alla oleva kunnanvaltuusto vuosiksi 2025–2029. 13. huhtikuuta 2025 valittu Myrskylän kunnanvaltuusto aloitti toimintansa 1. kesäkuuta 2025. Askolan - Myrskylän Perussuomalaisilla oli kaksi valtuustopaikkaa, mutta se ei enää asettanut ehdokkaita. Perussuomalaisten Bror Helenius oli valtuutettuna kaksi kautta ja Tuukka Jordberg yhden kauden. Vihreän liiton vaalilistalta valittu Eeva Havan tilalle tuli ryhmään Ida Puikkonen. Myrskylän kunnanvaltuuston valtuutettujen määrä vähentyi vaaleissa 17:stä 15:een. Lain sallima vähimmäismäärä enintään 5 000 asukkaan kaupungeilla ja kunnille on 13 kunnanvaltuutettua.
Valtuuston kokoonpano 2021–2025.
Kuntavaaleissa 2021 valittiin alla oleva kunnanvaltuusto vuosiksi 2021–2021, joka aloitti toimintansa 2021. Myrskylän kunnanhallituksen puheenjohtaja on Elmeri Nieminen ja varapuheenjohtaja Jesse Mårtenson. Muita kunnanhallituksen jäseniä ovat Bror Helenius, Tuomas Kauppinen, Lilia Leps, Satu Lindgren ja Sirkku Uljas. 
Valtuuston kokoonpano 2017–2021.
Kuntavaaleissa 2017 valittiin alla oleva kunnanvaltuusto vuosiksi 2017–2020, joka aloitti toimintansa 2017. Myrskylän kunnanhallituksen puheenjohtaja on Elmeri Nieminen ja varapuheenjohtaja Jesse Mårtenson. Muita kunnanhallituksen jäseniä ovat Bror Helenius, Tuomas Kauppinen, Lilia Leps, Satu Lindgren ja Sirkku Uljas. 
Valtuuston kokoonpano 2013–2017.
Kunnallisvaaleissa 2012 valittiin alla oleva kunnanvaltuusto vuoksiksi 2013–2017, joka aloitti toimintansa 2013.
Kunnallisvaalitulokset 1976–2025.
Myrskylän kunnanvaltuuston valtuutettujen määrää vähennettiin 21:stä 17:ään vuonna 2017. Vuoden 2025 kuntavaaleissa määrä vähennettiin 15:een. Kaupungeissa tai kunnissa, joissa asukasmäärä on enintään 5 000, tulee valita vähintään 13 kunnanvaltuutettua. Myrskylän kunnassa on alle 2 000 asukasta. Kaupunginvaltuuston tai kunnanvaltuuston jäsenten määrän päättää valtuusto itse niissä rajoissa, ettei laissa säädettyä vähimmäismäärää aliteta.
Askolan-Myrskylän Perussuomaliset eivät asettaneet vuoden 2025 vaaleissa yhtään ehdokasta Myrskylän kunnanvaltuustoon valittaviksi, joten käytännössä kahden valtuustopaikan vähennys kohdistui sen entiseen valtuustoryhmään.